Rattle and Hum

Rattle and Hum címen jelent meg a U2 1987-es egyesült államokbeli turnéjáról szóló dokumentumfilm, valamint egy ezen készült koncertfelvételeket és új stúdiófelvételeket tartalmazó album is. A zenekar kevésbé (el)ismert anyagai közé tartozik, részben mert eléggé rendezetlen, részben mert a nagy sikerű The Joshua Tree után jelent meg, és a szintén igen népszerű Achtung Baby követte. Mintegy tízmillió példány fogyott el belőle, és a Desire kislemez a brit slágerlista élére került (a U2 kislemezek közül elsőként).

A filmet az album megjelenésének évében (1988) mutatták be a mozikban, de kazettán csak a következő évben jött ki. Producere Michael Hamlyn, rendezője Phil Joanou. Koncerteken és stúdiókban készült felvételeket, valamint interjúkat tartalmaz. Az albumon a turnén készült élő felvételek mellett új dalok is hallhatók, melyek az amerikai zenei stílusok hatását tükrözik.

A turné egyik utolsó állomásán a zenészek bejelentették, hogy egy kis szünetre van szükségük, hogy „újraálmodhassák az egészet”. A rajongók – nem alaptalanul – a zenekar feloszlástól tartottak; ehelyett azonban egy komoly stílusváltás és az 1991-es Achtung Baby következett.


Dalok

Az albumon
Helter Skelter (élő) (3:07)
Van Diemen's Land (élő) (3:05)
Desire (2:59)
Hawkmoon 269 (6:22)
All Along the Watchtower (élő) (4:24)
I Still Haven't Found What I'm Looking For (élő) (5:53)
[Freedom For My People] (0:38)
Silver and Gold (élő) (5:49)
Pride (In the Name of Love) (élő) (4:27)
Angel of Harlem (3:49)
Love Rescue Me (6:24)
When Love Comes to Town (4:15)
Heartland (5:03)
God Part II (3:15)
[The Star-Spangled Banner] (0:43)
Bullet the Blue Sky (live) (5:36)
All I Want is You (6:30)

A videón
Helter Skelter (élő)
Van Diemen's Land
Desire (demo)
Exit / Gloria (élő)
I Still Haven't Found What I'm Looking For (próba)
[Freedom For My People]
Silver and Gold (élő)
Angel of Harlem (demo)
All Along the Watchtower (élő)
In God's Country (élő)
When Love Comes to Town (próba/élő/interjúrészletekkel)
Heartland
Bad / Ruby Tuesday / Sympathy for the Devil (élő)
Where the Streets Have No Name (élő)
MLK (élő)
With or Without You (élő)
[The Star-Spangled Banner] / Bullet the Blue Sky (élő)
Running to Stand Still (élő) 
Sunday Bloody Sunday (élő) 
Pride (In the Name of Love) (élő)
All I Want Is You

a Helter Skelter John Lennon és Paul McCartney szerzeménye
a Van Diemen's Land-et The Edge írta és adja elő
a Gloria, melyből az Exit közben hangzik el egy részlet, Van Morrison-dal
Sterling Magee (gitár és ütőhangszerek) és Adam Gussow (szájharmonika) adják elő saját szerzeményüket, a Freedom for My People-t
az All Along the Watchtower Bob Dylan dala
a Bad-ben felhangzik két Rolling Stones-dal, a Ruby Tuesday és a Sympathy for the Devil részlete
a Love Rescue Me szövege egy gospelen alapul, és Bob Dylannel együtt írták
az USA himnuszát, a Star-Spangled Banner-t Francis Scott Key írta; itt Jimi Hendrix híres woodstocki előadásából hallható egy rövid részlet

Kislemezen a Desire, az Angel of Harlem, a When Love Comes to Town és az All I Want Is You jelent meg.

A Heartland még a The Joshua Tree albumra készült, így producerei Brian Eno és Daniel Lanois.

Előadók
Bono – ének
The Edge – gitár, ének
Adam Clayton – basszusgitár
Larry Mullen, Jr. – dob

Vendégelőadók:
B.B. King – gitár és ének (When Love Comes to Town)
Bob Dylan – hammond orgona (Hawkmoon 269), ének (Love Rescue Me)
The New Voices of Freedom – ének (I Still Haven't Found What I'm Looking For)
The Memphis Horns – kürt (Angel of Harlem, Love Rescue Me)
Benmont Tench – hammond orgona (All I Want Is You)

1988 nagylemezei
U2-albumok
Island Records-albumok
A Billboard 200 lista első helyezettjei
A UK Albums Chart listavezetői
Az ausztrál albumlista első helyezettjei